Tukad Ijo Gading

Tukad Ijo Gading utawi Tukad Ijogading punika tukad sané wénten ring Kabupatén Jembrana, sané ngebelah Kota Negara. Tukad puniki taler dados upasaksi lelintihan nyama selam ring Jembrana. Kauningin malih tukad puniki dados pengepah seka makepung antuk sisi kangin miwah sisi kauh.

Hidrologi
Tukad Ijo Gading ngembak saking Gegiring Ijo Gading, sané magenah ring Gunung Merbuk tegeh nyané 1.356 m. Tukad puniki dados genah loloan saking akéh pangkung. Ring désa Berangbang punika genah loloan saking Pangkung Jlepung miwah Pangkung Pengajaran. Ring kelurahan Baler Balé Agung genah loloan saking Pangkung Gayung, Pangkung Titis miwah Pangkung Lampah.
Pinih untat sadurung meloloan ring wana Pidada ring Tukad Sowan ring Perancak. Tukad puniki ngepah kelurahan Loloan Barat pantaraning Loloan Timur.

Pancemaran
Tukad Ijo Gading punika sinunggal saking tigang tukad pinih ageng ring Bali. Mawit risét Bali Partnership ring Januari-Juni 2019, Tukad Ijo Gadung nyumbang 12 persén luu plastik sané ngembak ring segara ring Bali.
Luu plastik saking tukad puniki, akéh asal ipun saking pasar. Yadiastun prajuru pasar sampun nyediayang bak luu, menawi kramané kantun seneng ngutang luu plastik ngawag-ngawag.

Pustaka

Ijo Gading